Trimdā izdotā rokmūzika
Creators: name: Daugavietis, Jānis
name: Lagimovs, Raimonds 'Dambis'
Publisher: name: Zenodo
Year: 2024
Subjects: LNB
Klāss Vāvere
Linards Kalniņš
Trimdas rokmūzika
Latvian exile
Latvian diaspora
Gaŗezers
Tērvete
Toronto
Saules Brāļi
Brāļi Graši
Dundurs
Juris Kronbergs
Pāvils Johansons
Jānis Zālītis
Portlendas Dzintars
Arvīds un Mūrsitēji
Alva
Prusaku Ansamblis
Alis P
Gundars Rullis
Marks Opeskins
Akacis
Robis un Latvieši
Elektriskie Burkāni
Ļembasts
AMA
Adelaides Mūzikas Ansamblis
Mērnieku Laiki
Uldis Grasis
Miķelis Akerbergs
Frikadeļu Zupa
Morālais Bankrots
Skandāls
Ludvigs Dzird
Gūzma
Latvian Music
Kultūras Glābšanas Biedrība
grupusaites.lv
periodika.lv
Latvian rock
Latviešu roks

description: Lekcijas oriģināls (papildināts): TE

Lekcijas PDF kopija pievienota te.

----------------------PAR LEKCIJU----------------------------------------------------------

Raimonds ‘Dambis’ Lagimovs strādā pie trimdas rokmūzikas izlases veidošanas, tāpēc lekcijas mērķis ir vēl reizi inventarizēt 25 gadus ilgo (~1966-1990) trimdas roka korpusu, vienā vietā fiksējot nozīmīgākās rokgrupas un izpildītājus, kā arī izdotos ierakstus. Tādējādi lekcijas saturs ir drīzāk vispārīgs pārskats par trimdas laikā izdoto rokmūziku, bez iedziļināšanās konkrētu grupu vēsturu detaļās.

Latviešu trimdas rokmūzika līdz šim akadēmiski nav pētīta. Joprojām nepārspēts avots ir žurnālista Klāsa Vāveres enciklopēdija ‘Latvju Roks’ (publicēta žurnālā Liesma 1989-90). Jauns avots ir tiešsaistes datu bāzē grupusaites.lv pirms dažiem gadiem Linarda Kalniņa izveidotā apakškopa (kopiena) ‘Trimda’.

Lekcijas autori būs pateicīgi par jebkura veida komentāriem un informācijas papildināšanu vai koriģēšanu. Tāpat būsim pateicīgi par norādēm uz mazāk zināmiem izdotiem vai neizdotiem skaņu ierakstiem (ieskaitot koncertierakstus, demo).

Izdotus ierakstus aicinām deponēt Latvijas Nacionālās bibliotēkas Audiovizuālajai lasītavai (īpaši, ja tie vēl nav LNB krājumā), kamēr neizdotiem ierakstiem vai izejmateriāliem (piem., masterlentām) ir vieta Latvijas Valsts kinofotofonodokumentu arhīvā.

----------------------PRESES RELĪZE--------------------------------------------------------

Latvijas Nacionālās bibliotēkas 1. stāva Virtakas klasē notiks Jāņa Daugavieša un Raimonda Lagimova (Dambja) vieslekcija par trimdā izdoto rokmūziku. Dalība bez maksas.

Trimdas populārā mūzika Latvijas akadēmisko pētījumu kontekstā ir maz pētīta. Līdz šim ierastākais uzziņu avots par trimdas rokmūziku ir žurnālista Klāsa Vāveres pirms vairāk nekā 35 gadiem žurnālā “Liesma” publicētā šķirkļu sērija “Latviešu roks”, kurā tika aplūkota arī virkne trimdas grupu, piemēram, “Saules Brāļi” (Zviedrija), “Dundurs” (Zviedrija), “Prusaku Ansamblis” (Zviedrija), “Arvīds un Mūrsitēji” (Lielbritānija), “Akacis” (ASV), “Ļembasts” (Austrālija), “Elektriskie Burkāni” (Kanāda), “Skandāls” (Kanāda), “Alis P” (Zviedrija) u.c.

Lekcijas uzmanības centrā būs trimdā izdotie mūzikas ieraksti un izdevniecības, aplūkojot ne tikai konkrētas grupas vai mūziķus, bet arī kontekstu un apstākļus, kādos tikai izveidotas un pastāvēja trimdas jauniešu rokgrupas. Tāpat lekcijā tiks apskatīti arī jaunās latviešu diasporas izpildītāji, kā arī jēdziena ‘trimdas roks’ izmantojums un klaida/ trimdas roka nošķīrums.

Raimonds ‘Dambis’ Lagimovs ir mūziķis, radio dīdžejs, mūzikas izdevējs. Jānis Daugavietis ir sociologs, Latvijas Universitātes Literatūras folkloras un mākslas institūta pētnieks, kā arī viens no mūzikas izdevniecības “Tornis” dibinātājiem.

Pasākums notiek ar Valsts kultūrkapitāla fonda atbalstu. Izstāde tiek īstenota ar Valsts kultūrkapitāla fonda, Rīgas valstspilsētas pašvaldības, Latvijas Nacionālās bibliotēkas Atbalsta biedrības un Valsts pētījumu programmas projekta “Latvijas kultūras ekosistēma kā resurss valsts izturētspējai un ilgtspējai”/ CERS (Nr. VPP-MM-LKRVA-2023/1-0001) atbalstu.

Par lekciju un turpmākajiem pasākumiem uzzini vairāk: https://lnb.lv/vieslekcija-trimda-izdota-rokmuzika/, https://fb.me/e/6vCnHvHGB

Papildu informācija:Anete SkujaIzstādes kuratore, izstāžu projektu vadītājaLatvijas Nacionālā bibliotēkaE-pasts: anete.skuja@lnb.lv